जीन का अधिकांश वक्‍त अपनी पत्‍नी और एक साल के बेटे के साथ बीतता है, लेकिन अपनी बीमारी के कारण वह उनके चेहरों को सही तरीके से देख पाने में नाकाम रहे। इसी बीच उनकी पत्‍नी जॉय ने रेचेल रे शो का एक एपिसोड देखा, जिसमें स्‍टरगर्ट से पीड़ित एक महिला को इलेक्‍ट्रॉनिक ग्‍लासेज की मदद से अपने परिवार को देखने में मदद मिली। जॉय ने यह एपिसोड देखने के बाद रेचेल को एक भावुक अपील लिखी और मदद मांगी। रेचेल की ओर से भी सकारात्‍मक जवाब मिला और उन्‍होंने जीन तथा जॉय को शो में बुलाया, ताकि जीन उन ग्‍लासेज की मदद से अपने परिवार को देख सकें।